ประกาศคณะกรรมการว่าด้วยฉลากฉบับที่ 33 (พ.ศ. 2530)เรื่อง กําหนดเครื่องปรับอากาศเป็นสินค้าที่ควบคุมฉลาก------------------------------------------- โดยที่ปรากฏว่า ขณะนี้เครื่องปรับอากาศเป็นสินค้าที่ประชาชนใช้กันอย่างแพร่หลาย แต่การแสดงลักษณะเฉพาะยังไม่ชัดเจน ดังนั้น เพื่อประโยชน์ในการใช้อย่างถูกต้องและปลอดภัยของผู้บริโภค สมควรกําหนดเครื่องปรับอากาศเป็นสินค้าที่ควบคุมฉลาก อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 คณะกรรมการว่าด้วยฉลากออกประกาศไว้ ดังต่อไปนี้ข้อ ๑ ให้เครื่องปรับอากาศเป็นสินค้าที่ควบคุมฉลากข้อ ๒ ประกาศนี้ไม่ใช้บังคับแก่ (1) เครื่องปรับอากาศที่ใช้สําหรับยานพาหนะ (2) เครื่องปรับอากาศที่ผลิตเพื่อการส่งออก ซึ่งได้ปฏิบัติตามเงื่อนไข ดังต่อไปนี้ (ก) เครื่องปรับอากาศดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่า "สําหรับส่งออกเท่านั้น" หรือเป็นภาษาอังกฤษว่า "For Export Only" (ข) เครื่องปรับอากาศดังกล่าว ต้องอยู่ในความครอบครองของผู้ประกอบธุรกิจเพื่อการส่งออก หรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๓ เครื่องปรับอากาศที่จะนําออกขาย ต้องจัดให้มีฉลากรวมทั้งเอกสารหรือคู่มือตามที่กําหนดไว้ในข้อ 4 และข้อ 5ข้อ ๔ ฉลากต้องมีข้อความเป็นภาษาไทยที่สามารถมองเห็นและอ่านได้ชัดเจน ปิดหรือติดไว้ที่เครื่องปรับอากาศ และข้อความในฉลากอย่างน้อยต้องมีสาระสําคัญ ดังต่อไปนี้ (1) ต้องแสดงข้อความเกี่ยวกับผู้ประกอบธุรกิจดังนี้ (ก) ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการของผู้ผลิต (ข) ในกรณีที่เป็นสินค้าที่นําเข้ามาในราชอาณาจักรเพื่อขายให้ระบุชื่อผู้นําเข้าและสถานที่ประกอบการผู้นําเข้า (ค) ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่น หรือเป็นสินค้าที่นําเข้าเพื่อการขายของผู้ประกอบธุรกิจรายอื่น ผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้ แต่ผู้ผลิตหรือผู้นําเข้าดังกล่าวจะต้องส่งสําเนาข้อตกลงดังกล่าวให้สํานักงานคณะกรรมการคุ้มครองผู้บริโภคทราบก่อนจะนําสินค้านั้นออกขาย ถ้าผู้ผลิตหรือผู้นําเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้ว จะระบุเครื่องหมายการค้าแทนชื่อและสถานที่ประกอบการของตนก็ได้ (2) ชื่อประเทศที่ผลิต (3) แบบหรือรุ่น (model) (4) หมายเลขลําดับ (serial number) (5) เดือน ปี ที่ผลิต (6) แรงดันไฟฟ้า โดยระบุหน่วยเป็นโวลต์ (7) เฟส (phase) (8) ความถี่ โดยระบุหน่วยเป็นเฮิรตซ์ (9) พิกัดกระแสไฟฟ้าเข้า โดยระบุหน่วยเป็นแอมแปร์ (10) พิกัดกําลังไฟฟ้าเข้า โดยระบุหน่วยเป็นวัตต์ (11) วงจรไฟฟ้า (12) ขนาดของขีดความสามารถทําความเย็น โดยระบุเป็นหน่วยเอสไอ (13) ค่าประสิทธิภาพการทําความเย็น (14) คําเตือนเกี่ยวกับการเปิดปิดเครื่อง เช่น "เมื่อปิดเครื่องแล้วปล่อยให้เครื่องพักไม่น้อยกว่า 3 นาทีก่อนเปิดครั้งต่อไป" กรณีตาม (6) (7) (8) (9) (10) (11) และ (12) จะใช้สัญลักษณ์แทนข้อความนั้นก็ได้ข้อ ๕ เอกสารหรือคู่มือสําหรับเครื่องปรับอากาศ ต้องมีข้อความเป็นภาษาไทยที่สามารถเห็นและอ่านได้ตามความเหมาะสม และอย่างน้อยต้องมีสาระสําคัญ ดังต่อไปนี้ (1) ขนาด กว้าง ยาว หนา โดยระบุหน่วยเป็นระบบเมตริก (2) น้ําหนักสุทธิ โดยระบุหน่วยเป็นระบบเมตริก (3) ชนิดและปริมาณของสารทําความเย็น (4) วิธีติดตั้ง (5) วิธีใช้และข้อควรระวังในการใช้ (6) การบํารุงรักษาข้อ ๖ ให้เครื่องปรับอากาศที่นําเข้ามาในราชอาณาจักรเพื่อขาย ได้รับการยกเว้นไม่ต้องจัดให้มีฉลากขณะนําเข้าที่ด่านศุลกากร แต่ต้องจัดให้มีฉลากตามประกาศนี้ก่อนที่จะนําออกขาย ประกาศนี้ใช้บังคับเมื่อพ้นกําหนดหนึ่งร้อยแปดสิบวัน นับแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 20 มกราคม 2530 มาลดี วสีนนท์ประธานกรรมการว่าด้วยฉลาก